kardosdrur/scandi-wiki huggingface dataset:
T.E. Lawrence

Thomas Edward Lawrence (født 16. august 1888, død 19. maj 1935) var en britisk arkæolog, officer og forfatter, også kendt som T.E. Lawrence og mest berømt som Lawrence of Arabia. Han blev internationalt kendt for sin rolle som officer ved det arabiske oprør mod det Osmanniske Rige under første verdenskrig. Lawrences offentlige profil var dels et resultat af den amerikanske journalist Lowell Thomas' sensationsprægede rapporter om oprøret og hans efterfølgende foredragsturne, dels af Lawrences beretning om oprøret Seven Pillars of Wisdom. Mange briter ser ham som en af landets største krigshelte, mens mange arabere ser hans rolle som overvurderet i forhold til arabernes egen indsats under kampen for selvstændighed. Lawrence var vidende om, at Frankrig og England før krigens afslutning havde delt det arabiske område imellem sig (Sykes-Picot-aftalen). Derfor har araberne grund til at hævde, at han førte dem bag lyset, når han lovede dem selvstændighed. 
Storfilmen "Lawrence of Arabia" fra 1962 med Peter O'Toole i titelrollen forholder sig meget frit til mange af de historiske begivenheder.

Eksterne henvisninger 

 telawrence.net: Lawrence's writings online (engelsk)
 Fact file from Lawrence biographer (engelsk)
 The T.E. Lawrence Society (engelsk)
 Lawrence of Arabia: True and false (an Arab view) by Lucy Ladikoff (engelsk) 
 Study of Lawrence's attitudes to the Arabs (engelsk)

Kilder 

 Wilson, Jeremy: Lawrence of Arabia. The authorised biography. London 1989

Selvbiografer fra Storbritannien
Arkæologer fra Storbritannien
Engelsksprogede forfattere
Omkomne ved motorcykelulykker
Damrak

Damrak er en delvist opfyldt kanal i centrum af Amsterdam mellem Hovedbanegården og Dam-pladsen. Den er hovedfærdselsåre for folk, der ankommer til Hovedbanegården og som skal ind til centrum. Ligeledes er der to sporvognsruter fra stationen til centrum med linjerne 4, 9, 16, 24 og 25.

Vejen ligger endvidere på den rute, hvor den nye Nord/Syd-linje i Amsterdam Metro er ved at blive bygget, mellem den eksisterende metrostation Centraal Station og en ny Rokin-station.

På grund af at den nu tidligere børsbygning, den monumentale Beurs van Berlage og flere andre bygninger relateret til finansielle aktiviteter ligger langs vejen er ordet "Damrak" blevet synonym med Amsterdams børs på samme måde som "Wall Street" er et synonym for New York Stock Exchange og NASDAQ.

Navnet på vejen stammer fra de to hollandske ord rak og dam. Vejen lå på en rak (der kan betyde et lige stykke vand mellem to sving eller sluser i dette tilfælde floden Amstel), nær en dam (dæmning. I det 19. århundrede blev et stykke af kanalen opfyldt.

Eksterne henvisninger 

 Netherlands, Amsterdam, Damrak – Beurs van Berlage , VR panoramaer af Tolomeus

Referencer 

Veje i Nederlandene
Bygninger, konstruktioner og anlæg i Amsterdam
Lübeck Bugt

Lübeck Bugt (tysk: Lübecker Bucht) er en bugt i Østersøens sydvestlige ende. Den ligger ud for Mecklenburg-Vorpommern og Slesvig-Holsten i Tyskland.

I bunden af bugten ligger Lübeck og færgehavnen i Travemünde med forbindelse til flere havne i Norge, Sverige, Finland, Baltikum og Rusland. Elben-Lübeckkanalen munder ud ved Lübeck og skaber forbindelse mellem Elben og Østersøen.

Østersøen
Bugter
Tysklands geografi
Film by Kirk

Film by Kirk er en kortfilm tilknyttet sæson 2 af Gilmore Girls. Filmen bliver vist i Stars Hollow til den årlige begivenhed kaldet "Movie on the square" ("film på pladsen") før aftenens hovedfilm vises. Filmen er lavet af Kirk Gleason og koreografien i filmen er lavet af miss Patty. De medvirkende er Kirk og en pige, der spiller hans kæreste, samt hendes forældre.

Handling

Kirk og kæresten skal hjem til hendes forældre og spise aftensmad. Da de bliver lukket ind fortæller faren, at hun er hans yndlingsdatter. Kirk erklærer lidt senere sin kærlighed til pigen for forældrene, hvorefter han bliver spurgt, hvad han har at tilbyde. Til dette er svaret "intet, bortset fra dette", og han går i gang med en dans. Denne slutter med at han smider blusen, hvorefter faren siger, at de spiser. De tre går ud, mens Kirk kigger opad.

Specifikationer
Filmen varer ca. 20 minutter i det fiktive univers (fra klokken 19 til tyve minutter over syv ifølge forældrenes vægur), men kun 1'50'' minutters spilletid. Den er sort-hvid. 
Filmen er klippet således, det tydeligt er en amatørfilm. Dette kan ses ved en af farens replikker, hvor billedet flytter sig midt i den, som følge af at replikken er bidt over i to halvdele. Karaktererne benytter sig af korte replikker. Der er i alt 15 replikker, og hver gang en ny person taler, klippes der til en anden vinkel. I begyndelsen af filmen, hvor Kirk og kæresten står uden for forældrenes hus gøres dette også således, det virker som om alle den enes replikker er indspillet først, hvorefter den andens er indspillet fra en ny vinkel.

Tilblivelse
Det har taget Kirk fem år at lave filmen, som han er meget stolt over. Da rygtet går, at Lorelai Gilmore har fået lov at stå for dette års filmudvælgelse, tager Kirk chancen for at få filmen vist. Lorelai vælger at vise filmen.

Kritik
De af byens borgere, som følges i serien og er mødt op til begivenheden, er både lidt chokeret, men også underholdt af filmen. Christopher Hayden, som tilfældigt er i byen, men ikke er vant til dens særheder, synes det er en lidt bizar film.

Kortfilm fra USA
Gilmore Girls
Film i sort-hvid
Anne Franks hus

Anne Franks hus i Prinsengracht 263 i Amsterdam er et museum for den jødiske dagbogsskriver Anne Frank, der gemte sig for nazistisk forfølgelse sammen med sin familie og fire andre i bygningens baghus (på hollandsk achterhuis). Museet indeholder skjulestedet, som det stod under den tyske besættelse; en udstilling om Anne Franks liv og samtid; og et udstillingslokale om alle former for forfølgelse og diskrimination.

Museet åbnede den 3. maj 1960 efter en offentlig indsamling og tre år efter, at en fond var stiftet med det formål at beskytte ejendommen mod spekulanter, der ønskede at rive boligblokken ned. 

Museet besøges årligt af 982.000 besøgende (2006), og det er blandet landets bedst besøgte museer.

Se også 
 Anne Frank træet

Referencer

Eksterne henvisninger 

 En 3D-fremstilling af baghuset
 Anne Frank House

2. verdenskrig
Museer i Nederlandene
Bygninger, konstruktioner og anlæg i Amsterdam
Museer etableret i 1960
Songs of Mass Destruction

Songs of Mass Destruction er et album af Annie Lennox fra 2007.

Det indeholder blandt andet nummeret Sing hvor Celine Dion, Melissa Etheridge, Fergie, Beth Gibbons, Faith Hill, Angélique Kidjo, Beverley Knight, Gladys Knight, K.D. Lang, Madonna, Sarah McLachlan, Beth Orton, P!nk, Bonnie Raitt, Shakira, Shingai Shoniwa, Joss Stone, Sugababes, KT Tunstall og Martha Wainwright medvirker.

Albummet er udgivet en specialudgave med to cd'er, hvor bl.a. musikvideoen til sangen "Dark Road" er med.

Nummerliste 
 "Dark Road" (kun udgivet som single i USA)
 "Love Is Blind"
 "Smithereens"
 "Ghosts"
 "Womankind"
 "Through The Glass Darkly"
 "Lost"
 "Coloured Bedspread"
 "Sing"
 "Big Sky"
 "Fingernail Moon"

Eksterne henvisninger 
 GAFFA anmeldelse 

Album fra 2007
Rockalbum fra Storbritannien
Jack Reacher

Jack Reacher (født 29. oktober 1960), almindelig kendt som ”Reacher” er den fiktive hovedperson, som optræder i romaner af den engelske forfatter Lee Child.

Reacher har tidligere gjort tjeneste i den amerikanske hær ved militærpolitiet som major og er uddannet på det amerikanske militærakademi West Point.

Reacher tjenestegjorde i 13 år ved militærpolitiet, som han forlod i 1997 med rang af major. Han var den eneste militærperson udenfor marinekorpset, som har vundet Wimbledon Cup, en konkurrence for snigskytter, der bliver afholdt på marinekorpset skole for snigskytter.

Efter at Reacher forlod militæret har han ikke haft noget fast arbejde.

Reacher er 6'5" høj (1,96 m) med en 50-tommer (127 cm) brystkassen, og vejer mellem 210 og 250 pund (100-115 kg). Han har is-blå øjne og beskidt blond hår. Han har meget lidt kropsfedt.

To af romanerne om Jack Reacher er blevet filmatiseret me Tom Cruise i titelrollen; Jack Reacher (2012) og Jack Reacher: Never Go Back (2016).

Dekorationer 
 Silver Star
 Defense Superior Service Medal
 Legion of Merit
 Soldier's Medal
 Purple Heart

Eksterne henvisninger 
 Forfatteren Lee Childs hjemmeside
 

Litterære personer
Working Class Hero

Working Class Hero er en sang skrevet af John Lennon i 1970 til Plastic Ono Band-albummet John Lennon/Plastic Ono Band.

Green Day Coveret 
I 2007 lavede Green Day et cover af nummeret, i støtte af: Instant Karma: The Amnesty International Campaign to Save Darfur, der blev offentliggjort d. 12. juni 2007, og spillet i radioerne 30. april.
Da man spurgte Billie Joe Armstrong svarede han: "We wanted to do 'Working Class Hero' because its themes of alienation, class, and social status really resonated with us. It's such a raw, aggressive song -- just that line: 'you're still fucking peasants as far as I can see' -- we felt we could really sink our teeth into it. I hope we've done him justice."

Andre covere 
 Cyndi Lauper Optrådte med nummeret live i Lennon: A Tribute år 1991. 
 David Bowie's band Tin Machine indspillede en version af sangen på deres 1989 debut album. 
 Elbow lavede et cover for Q magazine i år 2005. 
 Jerry Williams inspillede et cover på hans album Working Class Hero. 
 Manic Street Preachers Inspillede et cover af sangen til deres år 2007 album: Send Away the Tigers. 
 Marianne Faithfull Indspillede et cover til hendes album: Broken English. 
 Then-New Zealand politikeren Marilyn Waring inspillede sangen som en singel i år 1980. 
 Noir Désir, indspillede sangen på albummet "Liberté de Circulation" (2000). 
 Ozzy Osbourne indspillede en version i år 2005, til sin kollektion: Under Cover. 
 Richie Havens lavede et cover af sangen til hans album: Richie Havens Sings Beatles and Dylan. 
 Roger Taylor lavede et cover i 1998 til albummet Electric Fire. 
 The Academy Is... lavede et cover i 2006, til deres From the Carpet EP. 
 Tina Dickow lavede et cover for Amnesty International's 'Make Some Noise' campagne. 
 Marilyn Manson lavede et cover på side B på hans single "Disposable Teens".

Sange fra 1970
Singler fra 1970
Singler fra 2007
John Lennon-sange
Green Day-sange
Dark Road

"Dark Road" er den første single fra Annie Lennox's fjerde album Songs of Mass Destruction.

Dens video, som kun er udgivet i USA, viser Annie Lennox, som sidder og synger i et superheltekostume med et A på.

Spor 
 "Dark Road" (Album Version) - 3:47
 "Dark Road" (Acoustic Version) - 3:30

Hitlister

Referencer 

Singler fra 2007
Sange fra 2007
Einar Már Guðmundsson

Einar Már Guðmundsson (født 18. september 1954 i Reykjavik) er en islandsk forfatter. 

I 1979 fik han sin bachelorgrad i litteraturvidenskab og historie fra Islands Universitet. Han har været ansat på litteraturvidenskab på Københavns Universitet. Hans bog Universets Engle, der er tilegnet hans afdøde bror, vandt Nordisk Råds litteraturpris i 1995. Han bor i dag i Reykjavik, hvor han er gift og har fem børn.

Værker 
Herunder listes et udvalg af forfatterens værker

Reykjaviktrilogien 
 Ridderne af den Runde Trappe (1984)
 Vingeslag i Tagrenden (1986)
 Regndråbernes Epilog (1988)

Trilogi 
 Fodspor på Himlen (1999)
 Drømme på Jorden (2001)
 Navneløse Veje (2003)

Øvrige romaner 
 Røde Dage (1991)
 Universets Engle (1993)
 Beatlemanifestet (2005)
 Sindets tremmer (2008)
 Islandske konger (2012)
 Hundedage (2015)
 Pasfotos (2018)

Noveller og essays 
 Måske er posten sulten (2002)
 Hvidbogen - Krisen på Island (2009)
 Bankstræde nr. 0 (2017)
 Betragtninger over fortællekunsten (2017)
 På sporet af den zoologiske have (2017)

Digte 
 Frankensteins Kup (digte) (1981)
 Orkanens Øje (digte) Illustreret af Lars Dan (1996)
 Ræk mig Nordlysene (Udvalgte digte) (2004)
 Jeg skyder genvej forbi døden (digte) (2006)

Eksterne henvisninger 

Romanforfattere fra Island
Modtagere af Nordisk Råds Litteraturpris
Personer fra Reykjavik
Digtere fra Island
Europa Nostra

Europa Nostra er en europæisk samlingsorganisation for frivillige bevaringsforeninger, som blev stiftet 1963 i Europarådets kontor i Paris. Europa Nostras har også mange lokale kommuner, byer og personer som medlemmer. Organisationens formål er at fremme den arkitektoniske og landskabskulturelle arv, forbedre standarden indenfor by og landskabsplanlægning og at fremme kvaliteten indenfor det traditionelle bygningshåndværk.

Europa Nostra Danmark forsøger at påvirke den offentlige mening. Det sker gennem prisuddelinger, seminarer og høringer, publikationer og artikler, udstillinger, studieture og videnskabelige tidskrifter. En aktivitet, der skaber stor opmærksomhed er Europa Nostra-prisen, som hvert år uddeler diplomer og i særlige tilfælde medaljer for bevaringsprojekter til arkitektonisk og kulturelt værdifulde anlæg og bygninger og kulturhistoriske landskaber i Europa.

Cecilia Bartoli er Præsident for Europa Nostra, Kammerherrinde Ettie Castenskiold er Formand for Europa Nostra Danmark og H.K.H. Prins Joachim er protektor for Europa Nostra Danmark.

Se også 
 Europa Nostra-prisen

Eksterne henvisninger 

 www.europa-nostra.dk – Europa Nostra Danmark 
 www.europanostra.org – Europa Nostra (engelsk) 

Internationale organisationer
Etableret i 1963
Kulturarvsorganisationer
Bar (etablissement)

En bar er et udskænknings- eller serveringsetablissement med en høj disk kaldet en bardisk, som varerne serveres over.

Ordet kommer af det engelske bar, der betyder en stang (til fødderne) eller en plade.

I barer serveres bl.a. spiritus, drinks, øl og vin, men der findes også mange barer, som f.eks. isbarer og kaffebarer, der ikke serverer alkoholiske drikke.

Varesortimentet er ofte begrænset. De fleste udskænkningssteder med bar serverer for eksempel små varme retter, kager og ikke mindst peanuts og snacks.

I lande med strande og hovedsagelig godt vejr findes også strandbarer.

Eksterne henvisninger
Fantomsmerte

Fantomsmerte er et fænomen, hvor smerte finder sted i et fantomlem, altså en legemsdel, som fysisk er mistet ved amputation eller en ulykke, eller som er livløst grundet adskillelse af nerverne. Smerten fremkommer som følge af processer i de smerteførende nerveceller i rygmarvens baghorn. Smerten kommer altså ikke fra legemsdelen selv, men er indbildt smerte forårsaget af smertemeldinger i nervesystemet. Det er derfor nødvendigt, at legemsdelen reelt har eksisteret, idet der i legemsdele, som har manglet ved fødslen, naturligvis ikke har eksisteret noget nervesystem. Da fantomsmerter forekommer i en ikke-eksisterende legemsdel, er det ofte vanskeligt at behandle. Man benytter antiepileptisk og antidepressiv medicin til at stille fantomsmerter. Det er dog forsøgt behandling med botox, som viser en lindring i smerterne, men denne behandling er endnu ikke godkendt.

Imidlertid har spejlterapi vist sig at have en gavnlig effekt på patienter med fantomsmerter. Modsat medicin, har spejlterapi ingen bivirkninger, og er, set fra en økonomisk synsvinkel, en billig form for smertelindring.

Symptomer
Psykologi
Our Sunshine

Our Sunshine er en roman fra 1991, baseret på Ned Kellys liv, en australsk bushman, der levede i det 19. århundrede hvis udrettelser af mange synes som heroisk oprør mod briterne i Australien. Bogen blev skrevet af Robert Drewe og basis for filmatiseringen Ned Kelly fra 2003, med Heath Ledger i rollen som Kelly.

Første udgave 
 Chippendale, Sydney, NSW : Pan Macmillan Publishers, 1991;  (hardbound),  (paperback)

Litteratur i 1991
Kultur i Australien
Romaner
Jan Cortzen

Jan Cortzen (født 18. august 1935 i Risskov) er en dansk journalist og forfatter, der i årrækken 1978–1996 var chefredaktør for dagbladet Børsen. Han er uddannet på bl.a. Vejle Amts Folkeblad omkring 1960.

Han er far til journalist og forfatter Mads Brügger samt grafisk designer og tv-vært Ane Cortzen. Han var tidligere gift med journalist Ingeborg Brügger, men er nu gift med Birthe Engelsen. Han har 5 børnebørn.

Han har blandt andet skrevet biografierne Myten Møller (om Mærsk McKinney Møller), samt Lego Manden – historien om Godtfred Kirk Christiansen.

Journalister fra Danmark
Personer fra Aarhus
Personer i Kraks Blå Bog
Danskere i 1900-tallet
Danskere i 2000-tallet
Biografiforfattere fra Danmark
Chefredaktører fra Danmark
Dansksprogede forfattere fra Danmark
Jaakko Mäntyjärvi

Jaakko Mäntyjärvi (født 27 maj 1963 i Åbo) er en finsk komponist, primært kendt for sine korkompositioner.

Uddannelse 
Mäntyjärvi har eksamen i engelsk og lingvistik ved universitetet i Helsinki
og har endvidere læst direktion og musikteori på Sibelius-akademiet. Han arbejder som oversætter for et privat finsk firma i 1986–2008.

Musikalsk baggrund 
Jaakko Mäntyjärvi er en aktiv semiprofessionel musiker, først og fremmest involveret i korsang. Derfor er de fleste af hans værker for kor, til dato omkring 40 stykker. Han beskriver sig selv som »eklektisk traditionalist«; det vil sige, at han arbejder i en slags genre-pasticher og adopterer karakteristiske musikalske stil- og periodetræk, som han så omformer i sit eget tonesprog.

Han var huskomponist for Tapiola Chamber Choir fra 2000 til 2005 og han har fået værkbestillinger fra velrenommerede ensembler som Kings Singers og Chanticleer. Hans værk Canticum Calamitatis Maritimae (skrevet til minde om Estonias forlis) modtog 3. præmie i »The European Composition Competition for Cathedral Choirs« i 1997.

Udvalgte værker

Blandet kor 
 Four Shakespeare Songs (SSAATTBB), 1984
 1. Come Away, Death; 2. Lullaby; 3. Double, Double Toil and Trouble; 4. Full Fathom Five
 Dagen svalnar... (SSAATTBB+A solo) 1991/93
 Ave Maria (SATBB), 1991
 Pseudo-Yoik (SSSAATTTBBB), 1994
 El Hambo (SSAATTBB), 1997
 Canticum Calamitatis Maritimae (SSAATTBB+SBr soli), 1997
 More Shakespeare Songs (SSAATTBB), 1997
 1. Fear No More; 2. Over Hill, Over Dale; 3. Time; 4. Who Is Silvia?; 5. A Scurvy Tune
 No more Shakespeare songs? (SSATBB), 2000
 SALVAT 1701 (SSAATTBB+SATB soli), 2000
 Deux ballades de François Villon (SSATBB), 2001
 Den hulkende sømand (SATB+SATB), 2003
 Where corals lie (SSAATTBB), 2003

Damekor 
 Pseudo-Yoik Lite (SSSSAAAA), 1994/97
 Maan päällä kuljen, etsin (SSAA), 1995
 Tvenne ballader (SSAA), 1999
 1. Konungen och trollkvinnan; 2. Herr Olof

Mandskor 
 Hodie Christus natus est (TTBB), 1991
 Pseudo-Yoik NT (TTTTBBBB), 1994/97 (NT står for No Trebles)
 Hiru gaukantu euskaldun eta tabernako abesti bat (TTBB), 1999 (Tre baskiske serenader og en drikkevise)
 1. Ilargia, iturria; 2. Emakume bat ikusi dut; 3. Zure begiak maite ditut; 4. Ardotxo txuria

Kor og instrumenter 
 Kouta (SSATBB+SABr soli, 6vl, 6vla, 6vc, 3cb, timp, pft), 1996
 Stabat Mater (SSATBB, 2vl, 2vla, 2vc, cb), 1998
 Kyrie in memoriam (SA[T]B+org), 2001

Orkester 
 CCCX/O, 2002
 Ah! mik’ ompi elom’ tääll’, 2002

Kammermusik 
 Miniatures for Four (ob, cl, 2fg), 1984
 Fac me vere tecum flere (A solo + vc), 2000

Ekstern henvisning 
 Mäntyjärvis hjemmeside
 Finnish Music Information Centre om Jaakko Mäntyjärvi 

Komponister fra Finland
Klassiske komponister fra det 20. århundrede
Klassiske komponister fra det 21. århundrede
Oversættere fra Finland
Geo

Ordet stammer fra de græske ord geo- ("jorden")

Geo eller GEO kan henvise til flere artikler:

Litteratur 
 GEO (magasin) – et populærgeografisk magasin, der udgives på flere sprog.

Personer 
 Christian Geo Heltboe – en dansk komiker med kunsternavnet Geo

Virksomheder 
 GEO (virksomhed) – dansk rådgivende ingeniør-virksomhed
 Geo (bilmærke) − et amerikansk bilmærke, som eksisterede i årene 1988 til 1998
Eric Bischoff

Eric Bischoff (født 27. maj 1955 i Detroit i Michigan, USA) er en tidligere amerikansk Wrestlingpromotør, bedst kendt som president i World Championship Wrestling og senere General Manager i World Wrestling Entertainments RAW. Han debuterede i 1989, og da han arbejede for WCW blev han nummer 1 WCW Hardcore Champion. Han gør fortsat sporadiske optrædener i RAW.

Wrestling facts 
 Finishing og signature moves
 Roundhouse kick
 Adskillige Taekwondo spark og slag
 Managers
 Hollywood Hogan
 Chief Morley
 Kælenavne
 Mr. Bischoff
 Easy E
 Bisch
 Eric Bitchoff (af Chris Jericho, Shane McMahon)
 Eric Jackoff (af various face wrestlers)
 Frosty Top (af John Cena)

Mesterskaber og titler 
 Pro Wrestling Illustrated
 1996 Most Influential Figure In Wrestling
 1996 Feud of the Year – vs. Vince McMahon
 1997 Most Influential Figure In Wrestling
 1998 50 Most Beautiful People in Wrestling
 2002 Feud of the Year – vs. Stephanie McMahon
 World Championship Wrestling
 WCW Hardcore Championship (Nummer 1)
 World Wrestling Entertainment
 RAW General Manager (15. juli 2002 – 5. december 2005, 6. november, 2006)
 Wrestling Observer Newsletter
 2005 Best Non-Wrestler

Eksterne henvisninger 

 
 
 
 Eric Bischoff's bog på WWE.com 
 Eric Bischoff's Interview med JBL på WWE.com 

Wrestlere fra USA
Andebu

Andebu er en tidligere kommune i Vestfold fylke i Norge. 1. januar 2017 blev den lagt sammen med Stokke og Sandefjord kommune til nye Sandefjord kommune. Den grænsede i nord til Lardal og Re, i øst til Stokke, i syd til Sandefjord og i vest til Larvik.

Andebu er først og fremmest en landbrugs og skovbrugskommune, men der findes også mange industrivirksomheder.

Historie

Kirker 
Alle de tre kirker i Andebu er fra middelalderen
 Andebu kirke
 Høyjord stavkirke (Vestfolds eneste stavkirke, bygget 1150 – 1200)
 Kodal kirke

Andet 
Navnet udtales Annebu. En person fra Andebu (særlig fra hovedsognet) kaldes «andebusokning».

Nationaliseringen af private teleselskaber blev afsluttet i 1974 da Televerket overtog det sidste norske privatejede telefonselskab som da lå i Andebu.

Litteratur 
 Andebu bygdebok redigeret af dr. philos. Arne Gallis
 Bygdebok Andebu: En vestfoldbygds historie i 1600-aarene, «Lat os inkje forfederne gløyma», av Lorens Berg 
 Vestfoldmål: Ord og vendinger fra Andebu af Ole Bråvoll redigeret af Odd Gallis

Eksterne henvisninger 

 Zoombart kart og luftfoto over Andebu kommune
 Kodal bygdeleksikon – lokalhistorie og informasjon om Kodal sogn i Andebu kommune
 Kodal kirke

Kommuner i Vestfold
Sandefjord
Tidligere kommuner i Norge
Lorca

Lorca er en by i det sydøstlige Spanien i den autonome region Murcia, 50 km sydvest for byen Murcia. Byen har cirka 90.000 indbyggere og det er den næststørste kommune i Spanien ud fra et areal på 1675,21 km².

Jordskælvet i 2011 
Den 11. maj 2011 blev byen og regionen ramt af et jordskælv med 5,3 på momentmagnitude-skalaen. Ni mennesker døde som følge af jordskælvet.

Referencer

Eksterne henvisninger 

Byer i Murcia-regionen